ალბანეთის დროშა
ალბანეთის დროშა (ალბ. Flamuri i Shqipërisë) — ალბანეთის სახელმწიფო და ეროვნული სიმბოლო გერბსა და ჰიმნთან ერთად. წარმოადგენს წითელ მართკუთხა ქსოვილს, რომლის ცენტრში გამოსახულია ორთავიანი ფრთებგაშლილი არწივის სილუეტი. წითელი ფერი წარმოადგენს სიმამაცეს, ძალასა და ვაჟკაცობას, ხოლო ორთავიანი არწივი ბალკანეთში მდებარე ალბანეთის სუვერენულ სახელმწიფოს განასახიერებს.